A BIZOTTSÁG 2157/2005/EK RENDELETE
(2005. december 23.)
a Grönland vizein halászó közösségi hajókra 2006-ban alkalmazandó engedélydíjak megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv módosításáról szóló jegyzőkönyv megkötéséről szóló, 2004. június 28-i 1245/2004/EK tanácsi rendeletre (1) és különösen annak 4. cikke második bekezdésére,
mivel:
(1)
(1)Az 1245/2004/EK rendelet előírja, hogy a közösségi hajók azon tulajdonosai, akik engedélyt kapnak arra, hogy közösségi hajóval a Grönland kizárólagos gazdasági övezetébe tartozó vizeken halásszanak, a negyedik jegyzőkönyv 11. cikke (5) bekezdésével összhangban engedélydíjat kötelesek fizetni.
(2)
A Grönland kizárólagos gazdasági övezetébe tartozó vizeken történő halászatra vonatkozó engedélykérelmek tekintetében az 1245/2004/EK rendelet alkalmazásának részletes szabályairól szóló, 2004. december 15-i 2140/2004/EK bizottsági rendelet (2) megállapodást foganatosít a halászati engedélyekre vonatkozóan a negyedik jegyzőkönyv 11. cikke (5) bekezdésében foglaltak szerint.
(3)
Az igazgatási megállapodás B.4. része előírja, hogy a 2006. évi engedélydíjakat a fajták tonnánkénti árának 3 %-a alapján a megállapodás melléklete szerint kell megállapítani.
(4)
Helyénvaló ebben a rendeletben megállapítani a 2006. évre vonatkozó engedélydíjakat, amelyekre vonatkozóan a Közösség és Grönland 2005. december 12-én az igazgatási megállapodás mellékletében megállapodást kötött.
(5)
Az e határozatban előírt intézkedések összhangban vannak a Halászati és Akvakultúra-ágazati Irányítóbizottság véleményével,
ELFOGADTA EZT A RENDELETET:
1. cikk
Az engedélydíjakat azon közösségi hajók számára, amelyek engedélyt kaptak a Grönland kizárólagos gazdasági övezetébe tartozó vizeken történő halászatra a 2140/2004/EK rendeletben említett igazgatási megállapodás melléklete tartalmazza.
Az igazgatási megállapodás mellékletének szövege e rendelethez van csatolva.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2006. január 1-jétől kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 23-án.